2021. gada Noteikumi Nr.

Rīgā (prot. Nr. .§)

**Grozījumi Ministru kabineta 2006. gada 19. septembra noteikumos Nr. 776 "Valsts meža zemes atsavināšanas kārtība"**

Izdoti saskaņā ar

Meža likuma 44. panta piekto daļu

Izdarīt Ministru kabineta 2006. gada 19. septembra noteikumos Nr. 776 "Valsts meža zemes atsavināšanas kārtība" (Latvijas Vēstnesis, 2006, 153. nr.; 2008, 174. nr.; 2009, 53., 149. nr.; 2015, 202. nr.) šādus grozījumus:

1. Izteikt 1.1. apakšpunktu šādā redakcijā:

"1.1. ceļu būvniecībai vai atsavinot tādu valsts meža zemi, uz kuras atrodas ceļš;"

2. Izteikt 6. punktu šādā redakcijā:

"6. Ja atsavināšana nepieciešama ceļu būvniecībai vai atsavinot tādu valsts meža zemi, uz kuras atrodas ceļš, papildus šo noteikumu 5. punktā minētajam ierosinājumam pievieno grafisko ieceres risinājuma plānu vizuāli uztveramā mērogā (M : 500 vai M:1000), kurā iezīmēta skartās valsts meža zemes robeža, ieceres izvietojums zemes vienībā un tās galvenie parametri (garums, platums), un inženierbūves kadastrālās uzmērīšanas lietu vai inženierbūves datu deklarāciju, ja inženierbūve ir reģistrēta Nekustamā īpašuma valsts kadastra informācijas sistēmā, kā arī izziņu par ilgtermiņa ieguldījumu uzskaiti inženierbūvei, ja būve atrodas pašvaldības iestādes bilancē."

3. Papildināt 9.2.1. apakšpunktā pirmo teikumu aiz vārda "vienību" ar zīmi un vārdiem ", ja nepieciešams".

Ministru prezidents A. K. Kariņš

Zemkopības ministrs K. Gerhards